Kergejõustik 1904. aasta suveolümpiamängudel
Kergejõustik 1904. aasta suveolümpiamängudel Saint Louises toimus 29. augustist kuni 3. septembrini. Võistlustel osales üle 200 sportlase 9 riigist. Välja jagati 25 komplekti medaleid. Esimest korda oli olümpiamängudel kavas kolmevõistlus (kaugushüpe, kuulitõuge ja 100 jardi jooks) ja mitmevõistlus, kus võisteldi kümnel alal ja võisteldi ühel päeval. Seda mitmevõistlust võib pidada tänapäeval peetava kümnevõistluse eelkäijaks. Võistlusaladeks olid: 100 jardi jooks, kuulitõuge, kõrgushüpe, 880 jardi (804,67 m) käimine, vasaraheide, teivashüpe, 120 jardi (109,73 m) tõkkejooks, raskuse heitmine (56 naela = 25,4 kg), kaugushüpe ja 1 miili (1069,34 m) jooks. Esimest korda kuulus võistluste kavva ka 2590 m takistusjooks, 4 miili (6437,32 m) meeskonnajooks ja raskusheide. Viimast korda võisteldi 60 m jooksus, 200 m tõkkejooksus ja paigalt kolmikhüppes.